ഞാന് ഇന്നേ വരെ വര്ഗീയത പറഞ്ഞിട്ടില്ല, നേമം ഗുജറാത്ത് എന്ന് പറഞ്ഞത് വികസനത്തിന്റെ ദൃഷ്ടിയില് കുമ്മനം രാജശേഖരന് Politics നേമം ഗുജറാത്താണ് എന്ന് താന് ആവര്ത്തിച്ചു പറഞ്ഞത് വികസനത്തിന്റെ ദൃഷ്ടിയിലാണെന്നും എന്നാല് അതില് വര്ഗീയ ധ്രുവീകരണം ഉണ്ടാക്കാനാണ് ശ്രമിച്ചതെന്ന പ്രചാരണം തെറ്റാണെന്നും ബിജെപി മുന് സംസ്ഥാന പ്രസിഡന്റ് കുമ്മനം രാജശേഖരന്. എംഎല്എ ആയി പ്രവര്ത്തിച്ച ഒ.രാജഗോപാല് കേന്ദ്ര സര്ക്കാര് സ്കീമുകള് ഉള്പ്പെടെ ഉപയോഗിച്ച് 700 കോടിയുടെ വികസന പദ്ധതികള് നേമത്ത് നടപ്പാക്കിയിരുന്നു. കണക്കുകള് ഉദ്ധരിച്ചുകൊണ്ട് ഗുജറാത്തിന്റെ വളര്ച്ചയാണ് ഞാന് വിവരിച്ചത്. അങ്ങനെ ഒരു കുതിപ്പ് നേമത്തിന് ഉണ്ടാവണം എന്നാണ് ആഗ്രഹിച്ചതെന്നും കുമ്മനം പറഞ്ഞു. മലയാള മനോരമ സ്പെഷ്യല് കറസ്പോണ്ടന്റ് സുജിത് നായരോട് ക്രോസ് ഫയറില് സംസാരിക്കുകയായിരുന്നു അദ്ദേഹം. നാടിനെ സ്നേഹിക്കുന്ന, വികസനം കാംക്ഷിക്കുന്ന എല്ലാവരും അതു പ്രചോദനമായി കണ്ടാണു സ്വീകരിച്ചത്. പക്ഷേ വര്ഗീയത പറഞ്ഞു നടക്കാന് ശ്രമിക്കുന്നവര് ഒരു ധ്രുവീകരണത്തിനുള്ള ആയുധമാക്കി അതിനെ മാറ്റി. ചില തെറ്റിദ്ധാരണകള് അതുണ്ടാക്കി. പക്ഷേ തെറ്റു പറ്റിയെന്ന് കരുതുന്നില്ല. ഇനിയും ഞാന് അങ്ങനെത്തന്നെ പറയും. കുമ്മനം വ്യക്തമാക്കി. ഞാന് ഇന്നേ വരെ വര്ഗീയത പറഞ്ഞിട്ടില്ല. ക്രൈസ്തവമുസ്ലിം വിഭാഗങ്ങളോട് വളരേയെറെ സൗഹൃദത്തില് കഴിയണമെന്ന് ആഗ്രഹിക്കുകയും അവരോടു സൗഹാര്ദ്ദപരമായ സമീപനം സ്വീകരിക്കുകയും ചെയ്തയാളാണ് ഞാന്. പക്ഷേ എന്നെക്കുറിച്ച് തെറ്റിദ്ധാരണ പരത്തുന്നതില് അവര് വിജയിച്ചിട്ടുണ്ട്. അദ്ദേഹം കൂട്ടിച്ചേര്ത്തു. നേമത്തെ തോല്വിക്കു നിരാശപ്പെടുത്തിയില്ലെന്നും അവിടുത്തെ വോട്ടര്മാരില് വിശ്വാസം അര്പ്പിച്ചുകൊണ്ടു താമസം പോലും അവിടെ തുടരുകയാണെന്നും നേമത്തുതന്നെ കേന്ദ്രീകരിക്കാനാണ് തീരുമാനം. ജയവും തോല്വിയും എല്ലാം ജനാധിപത്യത്തില് സ്വാഭാവികമാണെന്നും പറയുകയാണ് അദ്ദേഹം വര്ഗീയ വാദിയായി ചിത്രീകരിക്കപ്പെടുന്നതിനെ പറ്റിയുള്ള ചോദ്യത്തിന്, സിപിഎമ്മിന്റെയും കോണ്ഗ്രസിന്റെയും രീതി അതു തന്നെയാണ്. ഒരു കാര്യവും വസ്തുനിഷ്ഠമായല്ല അവര് വിലയിരുത്തുന്നത്. രാഷ്ട്രീയ മുതലെടുപ്പു നടത്താനായി പക്ഷപാതപരമായാണ് അവര് കാര്യങ്ങള് ചിത്രീകരിക്കുന്നത്. എന്തെങ്കിലും ലാഭത്തിനായി പച്ചനുണ പ്രചരിപ്പിക്കുന്ന രീതി എനിക്കില്ല. തോറ്റാലും ജയിച്ചാലും ഞാന് ഞാന് തന്നെയാണ്. കാലം എല്ലാം ബോധ്യപ്പെടുത്തും. ഇത് അവസാനത്തെ തിരഞ്ഞെടുപ്പല്ലല്ലോ. ഇനിയും വരും. കുമ്മനം രാജശേഖരനെ തോല്പിക്കാനാണ് ഞങ്ങള് മത്സരിക്കുന്നത് എന്നായിരുന്നല്ലോ മുന്നണികളുടെ പ്രചാരണ രീതി. ആരു ജയിക്കണം എന്നല്ല, ആരു തോല്ക്കണം എന്നതായിരുന്നു അവരുടെ പ്രശ്നം. എന്നായിരുന്നു ഉത്തരം. ബഹുജനാടിത്തറ ഉള്ള പാര്ട്ടി ബിജെപിയാണെന്ന് ഈ തിരഞ്ഞെടുപ്പ് തെളിയിക്കുന്നത്. ഇടതുപക്ഷത്തിന്റെ വലിയ കാറ്റടിച്ചപ്പോള് യുഡിഎഫിന് ഉണ്ടായ തകര്ച്ചയുമായി താരതമ്യം ചെയ്യുമ്ബോള് വാസ്തവത്തില് ബിജെപിക്ക് തകര്ച്ച ഉണ്ടായില്ല. തളര്ച്ച ഉണ്ടായി, പക്ഷേ തകര്ച്ച സംഭവിച്ചിട്ടില്ല. കുമ്മനം കൂട്ടിച്ചേര്ത്തു. സംസ്ഥാന പ്രസിഡന്റ് സ്ഥാനം പോയി, പിന്നീട് ഗവര്ണര് പദവി നഷ്ടപ്പെട്ടു വ്യക്തിപരമായി ഇതെല്ലാം നഷ്ടമല്ലേ എന്ന ചെദ്യത്തിന്. അതെല്ലാം നേട്ടമായിരുന്നു എന്നു വിശ്വസിക്കുമ്ബോഴല്ലേ നഷ്ടം എന്നു തോന്നൂ. ആ സ്ഥാനമെല്ലാം ഒരു ജീവിതാഭിലാഷമായോ വിജയമായോ കണ്ടിരുന്നില്ല പദവി ആയിട്ട് കണ്ടിട്ടില്ല, ചുമതല ആയാണ് കണ്ടത്. പദവിയില് കടിച്ചു തൂങ്ങിയിരിക്കാന് ആഗ്രഹിക്കുന്നവര്ക്ക് അതിനോട് ഒരു അറ്റാച്ച്മെന്റ് ഉണ്ടാകും. ഞാന് പൊതുവില് ഡിറ്റാച്ച്ഡ് ആണ്. ദിവസവും ഷര്ട്ടു മാറുന്നതുകൊണ്ട് ഞാന് മാറുന്നില്ലല്ലോ. അദ്ദേഹം വ്യക്തമാക്കി. English Summary : bjp leader kummanam rajasekharan about nemom election result and bjp kerala